‪În septembrie 2017,
‪uraganul Maria ‪a străbătut Marea Caraibilor
‪și a lovit Puerto Rico.
‪Acel uragan scotea sunete de bestie.
‪Ca o bestie urlătoare ‪care-și urmărea prada,
‪distrugând tot.
‪E oribil să fii într-o situație ‪în care nu poți face nimic.
‪Am văzut cum 20 de ani de muncă
‪s-au evaporat.
‪Spune-mi cum au fost ultimele 24 de ore.
‪Iad. A fost oribil.
‪N-am mai trecut prin așa ceva în viața mea
‪și sper să nu mai trec vreodată.
‪Am fost la San Juan ‪la două zile după trecerea uraganului.
‪Apa și electricitatea ‪nu au fost disponibile cât am stat acolo.
‪Vă pot spune din experiență proprie
‪că trecerea printr-un uragan,
‪când te temi ‪pentru locuința ta și cei dragi,
‪lasă cicatrici ‪în sufletul tău pentru tot restul vieții.
‪Tot mai mulți oameni ‪sunt în calea uraganelor,
‪iar planeta în încălzire ‪va agrava pagubele provocate de ele.
‪Chiar dacă numărul lor nu se va mări,
‪cele existente probabil vor fi ‪mai periculoase și mai distrugătoare.
‪Cum putem mări ‪siguranța comunităților noastre
‪în fața forței distrugătoare a naturii?
‪Putem învăța ‪cum să rezistăm la furtunile viitoare?
‪O furtună uriașă ‪în centrul câmpului vizual.
‪Uraganele sunt însoțite ‪de vânturi violente și distrugătoare,
‪de ploi torențiale și de maree.
‪Navele sunt neajutorate ‪în fața furiei taifunului.
‪Cei din vestul New Orleansului ‪au avut noroc,
‪dar, pentru mulți, ‪amintirea furtunilor din anii '60 e reală.
‪Am 61 de ani,
‪toate sunt înfricoșătoare. ‪Trebuie luate în serios.
‪URAGANELE
‪În 1959, când Războiul Rece escalada,
‪sute de savanți au venit la San Francisco
‪ca să răspundă la o întrebare simplă.
‪„Nu putem face nimic pozitiv ‪cu toate aceste arme nucleare?”
‪Au avut mai multe idei.
‪Să sape canale navigabile cu bombele.
‪Să distileze apa de mare ‪cu căldura produsă de bombe.
‪Și să detoneze ‪o bombă nucleară în mijlocul unui uragan
‪încercând să dezamorseze furtuna.
‪Această idee a rămas foarte tentantă,
‪atât de mult ‪încât agenția SUA care studiază uraganele
‪prezintă problema pe pagina de întrebări.
‪NU E O IDEE BUNĂ.
‪Problema este ‪că nu avem o bombă suficient de mare.
‪Iată imagini rare cu cea mai puternică ‪bombă nucleară detonată,
‪bomba țarului din URSS.
‪A fost o explozie de 50 de megatone
‪ce a eliberat o energie imensă.
‪Dar un uragan poate elibera ‪această energie la câteva ore.
‪Dacă arunci o bombă nucleară ‪într-un uragan obții‪ ‪un uragan radioactiv.
‪Acestea sunt atât de puternice
‪pentru că acționează ‪la o scară complet diferită.
‪Sunt alimentate ‪de suprafețe vaste de ocean
‪și de rotația planetei.
‪Apa încălzită de Soare ‪se evaporă și urcă la altitudine,
‪unde formează coloane ‪de nori de furtună, iar lângă suprafață
‪apare o zonă de depresiune.
‪Aerul înconjurător ‪încearcă să umple golul,
‪dar traiectoria ‪îi e afectată de efectul Coriolis.
‪Traiectoria aerului care se deplasează ‪pe distanțe mari pe Pământ e curbă.
‪De asta sistemul se rotește
‪în sens antiorar în emisfera nordică ‪și în sens orar în cea sudică.
‪Efectul Coriolis e prea slab lângă Ecuator
‪și apa e prea rece la poli.
‪Dar în această zonă, ‪condițiile sunt propice.
‪Peste 100 de milioane de oameni ‪sunt afectați anual de cicloane
‪și peste 20% din populația globului
‪se află în calea acestora.
‪Tehnic, sunt cicloane tropicale,
‪dar aici li se spune taifunuri,
‪iar aici, uragane.
‪Un traseu obișnuit ‪e prin Marea Caraibilor,
‪iar Puerto Rico ‪e lovit o dată la câțiva ani.
‪Asta nu înseamnă ‪că erau pregătiți pentru unul mare.
‪În septembrie 2017 câteva uragane ‪amenințau zona Caraibilor,
‪dar Maria era un vârtej delicat
‪în aerul care venea de pe coasta Africii.
‪Norii s-au format și au început rotația,
‪apoi a apărut centrul furtunii, ‪o zonă de calm
‪înconjurată de vânturi ‪care aveau viteza unui tren.
‪Au atins 278 km/h,
‪iar uraganul Maria a atins categoria 5.
‪Era de categoria 5 ‪și traiectoria lui părea
‪că va trece prin Puerto Rico.
‪Tanya conduce Taller Salud.
‪O organizație nonprofit pentru femei
‪cu sediul la cam 32 km ‪de capitala Puerto Rico,
‪în orașul de coastă, Loíza.
‪A fost fondat de sclavii care evadaseră.
‪Dintre locuitorii din Loíza, ‪60% se identifică drept afro-portoricani.
‪Orașul e încadrat de două râuri, ‪de ocean și de o mlaștină vastă
‪și i-a ajutat pe rezidenți ‪să-și păstreze cultura afro-portoricană.
‪În Loíza s-a inventat ‪bomba,‪ un amalgam ‪de muzică spaniolă și africană.
‪Dar locația geografică a orașului Loíza
‪l-a izolat ‪de progresul economic din San Juan.
‪A fost ignorat de planificarea urbanistică
‪în anii '50 și '60.
‪Rasismul a avut un rol important.
‪Nu s-a făcut nimic ‪ca să se asigure acces fizic și concret
‪la spitale, universități, ‪la infrastructură în general.
‪Sărăcia și locația lacustră
‪a făcut Loíza vulnerabil ‪în fața uraganului Maria.
‪Uraganele împing apa spre țărm,
‪creând valuri uriașe.
‪Acest front de furtună ‪a erodat coasta orașului Loíza.
‪În același timp, ‪norii au vărsat precipitații,
‪umflând râurile și inundând cartierele.
‪În unele locuri, ‪viiturile au atins aproape doi metri
‪și au acoperit locuințele.
‪Viitura conținea și ape reziduale.
‪Loíza a fost ‪printre cele mai afectate din Puerto Rico.
‪Trei mii de case au fost distruse.
‪Loíza reprezintă un șablon global.
‪Comunitățile sărace ‪sunt‪ ‪în zone mai inundabile.
‪E adevărat în orașele vietnameze ‪și în sud-vestul Bangladeshului.
‪Sau sunt apropiate de zone industriale,
‪cum ar fi în Houston, Texas.
‪În 2017 uraganul Harvey ‪a adus câțiva metri de precipitații acolo,
‪spărgând bazinele de ape toxice.
‪Inundațiile cauzate de uragane ‪duc la contaminarea comunităților.
‪Zonele sărace sunt mai vulnerabile
‪și nu primesc ajutor imediat.
‪Puerto Rico e un exemplu.
‪Imaginile din satelit arată luminile ‪de pe insulă înainte și după furtună.
‪După câteva luni, ‪San Juan avea electricitate,
‪dar alte zone, inclusiv ‪mare parte din Loíza, au rămas în beznă.
‪Fostul guvernator al Puerto Rico
‪a pus pe Twitter ‪fotografia unei operații la lanternă.
‪Pacienții cu probleme renale ‪luau avionul ca să ajungă la dializă.
‪Diabeticii nu-și puteau ‪refrigera insulina.
‪E incredibil. ‪E o criză care afectează toată țara.
‪La luni bune după Maria, ‪numărul deceselor tot creștea.
‪S-au pierdut vieți
‪care trebuiau să fie protejate.
‪Evenimentele sunt naturale,
‪dar dezastrele sunt politice.
‪Puerto Rico e teritoriu SUA,
‪așa că a cerut ajutor guvernului federal.
‪Fără ajutor, criza umanitară din prezent
‪se va agrava.
‪Portoricanii sunt cetățeni americani.
‪E treaba guvernului federal.
‪Dar guvernul a trimis lent ajutoare,
‪iar guvernul local ‪a distribuit prost fondurile.
‪O mână de oameni
‪care nu înfruntă acel pericol
‪decide în numele comunităților
‪care au enorm de multă expertiză ‪în pregătirea și gestionarea dezastrelor.
‪Dau dovadă de condescendență și cruzime.
‪Uraganul Maria a avut urmări tragice,
‪dar, înainte de furtună, ‪a avut loc o mică victorie.
‪După decenii de ingeniozitate umană,
‪locuitorii din Puerto Rico ‪știau ce urmează.
‪Indigenii din Caraibe, cum ar fi taino,
‪au învățat să recunoască ‪semnele uraganelor.
‪Norii cirrus
‪și păsările-fregate ‪care vin la cuib în momente neobișnuite.
‪Nou-veniții pe insule ‪ignorau aceste semne.
‪În 1780 un uragan ‪a traversat Marea Caraibilor
‪și, în câteva zile, ‪a ucis 22,000 de oameni.
‪Dar în 1928, ‪când o furtună la fel de puternică
‪a trecut prin Puerto Rico, ‪barometrele din San Juan
‪au înregistrat o scădere a presiunii ‪care precedă o furtună uriașă.
‪S-au trimis prin telegraf ‪alerte către toate zonele insulei
‪și atenționări prin radio.
‪Drept urmare, ‪s-au înregistrat mult mai puține victime.
‪Prognozele noastre ‪au devenit tot mai bune.
‪Din fiecare colț al Caraibilor,
‪se transmit non-stop informații ‪către stațiile meteo ale insulei,
‪precum și de la avioanele de recunoaștere ‪ale forțelor aeriene și navale.
‪Apoi, în 1961,
‪a sosit în premieră ‪un raport despre uraganul Carla.
‪În premieră, telespectatorii au văzut ‪imagini radar ale uraganului.
‪Aici este centrul uraganului.
‪Priveliștea uriașei furtuni pe ecran
‪a inspirat mii de oameni să evacueze zona.
‪În aceeași zi,
‪a mai avut loc o premieră.
‪Satelitul TIROS-3 ‪a observat un uragan din spațiu,
‪înainte să afle de el cei de la sol.
‪E doar un pionier ‪în domeniul prognozei meteo.
‪După un deceniu, prognoza pe două zile ‪avea marja de eroare de 480 de km,
‪iar această valoare ‪a scăzut gradual până la 80 km în prezent.
‪Deci mor mai puțini oameni.
‪În anii '60, în apele furtunilor ‪se puteau îneca zeci de mii de oameni.
‪Acum, numărul e de ordinul sutelor.
‪Deși prognoza s-a îmbunătățit ‪și luăm măsuri de pregătire,
‪nu înseamnă că nu vor exista pagube.
‪Craig Fugate era administratorul FEMA,
‪agenția SUA ‪responsabilă cu dezastrele naturale.
‪Am fost martorii ‪unor evoluții dramatice ale prognozelor.
‪Prognoza intensității e mai vagă.
‪Uneori există ‪intensificări bruște ale uraganelor
‪care-i pot lua prin surprindere ‪pe meteorologi.
‪Ieri era o furtună tropicală.
‪Prognoza intensității ‪arată schimbări mari.
‪Nimeni n-a anticipat ‪intensitatea acestuia.
‪Intensificările rapide ‪pot fi extrem de periculoase
‪din punctul de vedere ‪al percepției publicului.
‪„A fost doar de categoria 1.”
‪După 24 de ore, ajunge la categoria 5.
‪„Dacă știam că e de categoria 5, plecam.”
‪Savanții cred că variațiile mari ‪de intensitate devin tot mai comune
‪din cauza schimbării climei.
‪Aș spune „schimbarea climei”. ‪Pentru că e deja schimbată,
‪măsurăm deja ‪creșteri importante ale nivelului mării.
‪Cu aproape 25 cm.
‪Multe orașe mari ‪sunt cam la nivelul mării,
‪care se crede că va mai crește cu 33 cm,
‪poate chiar mai mult ‪până la finalul secolului.
‪Fiecare centimetru ‪amplifică intensitatea furtunilor.
‪Astfel, inundațiile ‪provocate de furtunile de coastă,
‪și mai ales de uragane, ‪vor fi mai devastatoare.
‪Apele calde alimentează vânturi mai rapide
‪și furtuni mai ploioase.
‪Odată cu încălzirea apei la poli,
‪există dovezi că zona de acțiune ‪a cicloanelor se va extinde.
‪Dar nu știm sigur. ‪Încălzirea globală are efecte stranii.
‪De exemplu, pare ‪să încetinească deplasarea uraganelor.
‪Așa cum vedem la uraganul Dorian,
‪care a stat ‪peste Grand Bahama zile întregi
‪ca uragan imens.
‪Cicloanele tropicale provoacă ‪pagube tot mai importante,
‪iar schimbările climatice ‪vor agrava situația.
‪Dar am observat ‪că această situație e cauzată
‪de cei care cumpără proprietăți ‪aflate în calea distrugerii.
‪Din 1970 până în 2010,
‪în timp ce populația globului s-a dublat,
‪populația din zonele ‪afectate de cicloane aproape s-a triplat.
‪Dar nu toți vor putea rămâne acolo.
‪Tot mai mulți oameni ‪trebuie să decidă dacă pleacă din zonă.
‪Comunitățile de pe coastă sunt pragmatice.
‪Înțeleg că zonele nu vor mai fi locuibile,
‪dar cer să se recunoască
‪însemnătatea terenului pentru ei.
‪Loíza e numită ‪capitala tradițiilor din Puerto Rico
‪și e un punct important ‪pentru identitatea afro-portoricanilor.
‪Acolo sunt în legătură cu strămoșii lor. ‪Nu e un simplu teren.
‪Lăsăm schimbările climatice
‪să ne alunge din comunitățile noastre?
‪În anumite părți ale țării, ‪nu va avea sens să reconstruiești.
‪În alte părți, ‪poate exista o soluție inginerească.
‪Facem clădiri tot mai rezistente la vânt
‪datorită experimentelor controlate
‪și experienței din lumea reală.
‪Iată Mexico Beach, din Florida, ‪înainte de uraganul Michael.
‪Iată cum arăta după.
‪Multe case au fost puse la pământ,
‪dar aceasta a rămas neatinsă.
‪Zidurile sunt din beton armat,
‪ceea ce a mărit ‪costurile construcției cu 15-20%.
‪În zonă, ‪și unele case ale Habitat for Humanity
‪au supraviețuit furtunii,
‪mulțumită unor ranforsări mai ieftine,
‪cum ar fi colțari metalici, ‪cuie amplasate strategic
‪și obloane închise,
‪care au mărit prețul construcției ‪cu câteva procente.
‪E mai dificil și ceva mai scump ‪să le montezi la casele mai vechi
‪și e mult mai dificil ‪să faci asta în orașele vechi.
‪Unele zone metropolitane bogate ‪investesc miliarde în sisteme de apărare.
‪Osaka își ridică aeroportul predispus ‪la inundații cu straturi de pavaj.
‪Shanghai a devenit un oraș „absorbant”,
‪plin de parcuri și canale ‪care pot absorbi viiturile.
‪New York are un plan îndrăzneț.
‪Vom implementa un plan ‪estimat la zece miliarde de dolari
‪ca să extindem ‪linia țărmului din Manhattanul inferior
‪în râul East.
‪E ambițios, dar mai important, e necesar.
‪Planurile metropolelor ‪includ construcția unor diguri imense
‪pentru a opri furtunile, ‪ceva ce facem de mai mult de un secol.
‪Dar se pare ‪că vârtejurile create de diguri
‪provoacă eroziunea accelerată ‪a plajelor din jur.
‪În plus, construcția costă mult ‪și e nevoie de reparații scumpe și dese.
‪E implicată multă ingeniozitate umană, ‪dar uraganele tot ne depășesc.
‪Un lucru care ar fi mai eficient ‪decât construirea digurilor
‪este refacerea mlaștinilor.
‪În 1999
‪un ciclon a străbătut estul Indiei.
‪Casele acestui sat au avut ‪daune de 7,000 de rupii în medie,
‪cam o treime ‪din veniturile anuale ale unei familii.
‪În acest sat ‪daunele s-au redus la o cincime,
‪pentru că era protejat ‪de pădurea de mangrove.
‪Peste tot în lume, mangrovele acționează ‪ca un scut fizic și ca un burete,
‪absorbind apa în exces
‪și prevenind ‪daune anuale de 65 de miliarde de dolari.
‪Sigur, cicloanele afectează și mangrovele,
‪dar pădurile sănătoase se regenerează, ‪spre deosebirile de diguri,
‪și anulează eroziunea ‪captând sedimente în jurul rădăcinilor.
‪Terenul pe care e pădurea de mangrove ‪se poate înălța cu 10 mm anual,
‪depășind creșterea nivelului mării.
‪Țărmurile noastre sunt dotate ‪și cu alte bariere naturale.
‪Mlaștini care, ca mangrovele, ‪rețin milioane de litri de apă,
‪și recife, care absorb ‪acțiunea valurilor în furtună.
‪Și dunele ne protejează.
‪Coasta din Puerto Rico ‪era plină de dune mari,
‪dar în anii 1950, ‪când San Juan s-a extins,
‪oamenii au folosit acel nisip ‪pentru piste de aterizare.
‪Prezența oamenilor a distrus ce-a rămas,
‪iar uraganul Maria a trecut ușor pe acolo.
‪Universitatea din Puerto Rico
‪a colaborat cu comunitatea locală ‪la evaluarea pagubelor
‪și la refacerea dunelor.
‪Proiecte similare ‪se desfășoară pretutindeni.
‪Tot mai mulți oameni ‪consideră mlaștinile drept locuri
‪care sunt la fel de prețioase
‪precum zgârie-norii.
‪Asta va stabili
‪cât din estul și sud-estul ‪Statelor Unite putem salva.
‪Nu aș vrea să văd
‪cum comunitățile marginalizate, sărace
‪suportă greul mutării,
‪în timp ce comunităților avute ‪li se fac diguri și sisteme de protecție.
‪Ar fi mișcarea logică, ‪dacă guvernul are resurse limitate
‪și e preocupat doar de finanțe.
‪Să zicem că avem două familii ‪în două case din două cartiere diferite.
‪Probabil casa mai ieftină ‪e mai vulnerabilă.
‪Dar dacă aceasta e protejată ‪și cea scumpă e avariată,
‪reparația va fi mai scumpă,
‪iar ajutorul oferit ‪trebuie să fie mai mare.
‪Și dacă familia se mută, ‪vor pierde contribuabili bogați.
‪Calculul matematic e simplu.
‪Economisesc bani investind
‪unde sunt casele de milioane.
‪Cea mai inegală fază
‪a oricărui dezastru este reconstrucția.
‪Un studiu major al dezastrelor naturale
‪a stabilit că familiile de culoare ‪sau latine pierd bani.
‪Are sens. Dar, surprinzător…
‪Caucazienii din zonele de dezastru
‪câștigă bani de pe urma asta.
‪Au câștigat, în medie, ‪cam 126,000 de dolari.
‪Familiile bogate ‪au asigurări bune de reparații,
‪de sănătate ‪pentru recuperare fizică și mentală
‪și resursele pentru a accesa ‪ajutoarele guvernamentale.
‪Apoi beneficiază de oportunitatea ‪de a reveni într-un loc renăscut.
‪Pe de altă parte, familiile sărace
‪își pierd chiar și casele.
‪Să spunem că ei au proprietăți ‪pe care le-au moștenit în familie,
‪deci nu au mereu acte doveditoare.
‪Au multe acorduri neoficiale.
‪Ai nevoie de acte de proprietate ‪pentru a solicita ajutoare.
‪Mulți oameni au pierdut
‪case și terenuri ‪aflate de generații în familie
‪din cauza unor pagube ‪de sute de dolari. E ceva obișnuit.
‪Familiile care nu-și permit să se mute ‪descoperă că e prea scump să rămână.
‪Dacă nu-i ajutăm pe oameni acum,
‪cum avem încredere că guvernul va oferi ‪ajutoare de dezastru la momentul oportun?
‪Nu știm.
‪Ne bucurăm că sunteți aici
‪ca să discutăm pregătirile ‪pentru sezonul uraganelor de anul acesta.
‪În 2007
‪Craig Fugate a depus mărturie în Congres.
‪Iată ce provocare vă prezint!
‪Un uragan de categoria 5 lovește Florida,
‪unul similar ‪cu Marele uragan de la Miami din 1926.
‪Acel uragan a ucis sute de oameni ‪și a lăsat 40,000 fără locuințe,
‪cam o treime din populația comitatului.
‪Fugate a făcut o simulare.
‪Ne întrebăm: ‪„Dacă ne lovește azi, cum răspundem?”
‪Am stabilit necesarul
‪și am observat că nu-l atingem. ‪N-avem resursele necesare.
‪Sunt cam șase milioane de oameni ‪în zona afectată.
‪În timpul simulării, am înțeles
‪că îi consideram pe toți ca fiind victime,
‪cineva care aștepta să fie salvat.
‪Însă, în toate dezastrele văzute de mine, ‪oamenii nu așteaptă.
‪Vecinii se ajutau reciproc.
‪Mai multe femei ‪înființaseră bucătării comunale
‪în care hrăneau 30-60 de oameni.
‪Am întrebat: ‪„Dacă aducem mai multe alimente și gaz,
‪puteți găti pentru 300, nu doar 30?”
‪Au încuviințat.
‪În Loíza și în tot Puerto Rico,
‪vecinii au dat alimente și apă, ‪i-au îngrijit pe vulnerabili,
‪au instalat panouri solare
‪și au creat ‪o aplicație de telefon pentru provizii.
‪Au inventat moduri inovatoare
‪de a compensa lipsa asistenței ‪din partea guvernului la fața locului.
‪Rezolvarea în mod centralizat ‪de către guvern va da greș
‪în evenimente de amploare.
‪Dacă vecinii se ajută reciproc,
‪putem direcționa ‪resursele limitate de la guvern
‪către oamenii cei mai nevoiași.
‪Am învățat că restaurarea
‪are mai multe dimensiuni.
‪Acea bucurie
‪și vioiciune
‪sunt aspectul central al bunăstării.
‪Muzica din Loíza e o creație locală.
‪Dă comunității oportunitatea ‪de a se aduna și de a pune muzică,
‪de a cânta, de a dansa
‪și de a sta împreună.
‪După dezastru și-au revenit cel mai repede
‪locurile care au cultivat și dezvoltat
‪acele legături din comunitate.
‪Vedem cum oamenii ‪își trag energia din asta
‪ca să poată continua.
‪Dar fiecare resursă e limitată.
‪La patru ani după Maria, ‪multe acoperișuri din Loíza
‪sunt tot acoperite în albastru.
‪Iar în apele din jurul Africii
‪o nouă catastrofă ‪poate prinde viață învârtindu-se.
‪Totul e fragil, ‪totul se poate prăbuși imediat.
‪N-avem nevoie de alt uragan, ‪la asta mă refer.